  Анжелика Тихонова корреспондент 2020-тӥ арын 3-тӥ толшоре егит удмурт азьветлӥсьёс понна «Вамыш» дышетскон смена ужаны кутскоз. Со сярысь Удмуртиысь Калыкъёслэн эшъяськон юртсылэн пресс-службаез ивортэ. Лагере 9-11 классъёсын дышетскисьёс но университетъёсысь но колледжъёсысь 1-2 курсъёсысь студентъёс пыриськозы. Соосты асьсэды азинтыны, калык азьын вераськыны, ужбергатон борды кутскыны дышетозы Дышетонъёс сяна, егитъёс понна психологен уж радъямын луоз. Со улсын психологи шудонъёс но секыт югдуръёсысь потонъя упражнениос ортчытозы, пыриськисьёсты азинтонъя рольёсъя шудонъёс, астэ возьматонъя но калык азьын вераськонъя тренингъёс радъялозы. Со сяна, «Вамыше» люкаськемъёс егит азьветлӥсьёсын пумиськылозы, анай кылын шулдыръяськонъёсы, спортъя шудонъёсы но ӵошатсконъёсы пыриськозы. Лагерь смена элькунлэн, удмурт движенилэн историенызы тодматон, удмурт егитъёслы азинскыны луонлыкъёс кылдытон, шутэтскон дырзэс тодон-валан люкаса ортчытон понна радъяське.  Тодэ вайытом, 27-тӥ толсурысен 7-тӥ толшорозь Ижкарын выль 2020-тӥ арлы сӥзем «Удмуртия – это про100» фестиваль ортчоз.  Тегъёс: Мерлык Дышетон егитъёс Удмуртия удмуртъёс  